Zielona Góra
Zielona Góra (saksa keeles Grünberg in Schlesien) on maakonnaõigustega linn Lääne-Poolas Lubuszi vojevoodkonnas. Koos Sulechówi ja Nowa Sóli linnaga moodustab nn Lubuszi kolmiklinna – Trójmiasto Lubuskie. Linnaõigused sai 1323. aastal. Kuni 1945. aastani kuulus Saksamaa koosseisu. Saksa rahvusest elanikud, kes polnud põgenenud, deporteeriti Saksamaale. Zielona Góra on tuntud kui Poola veinipealinn. Mungad tootsid seal veini juba aastal 1250.